13/2/2019

Θέμα : Επιδότηση θεραπειών παιδιών με Σοβαρές ή και χρόνιες Ασθένειες όπως Εγκεφαλική Παράλυση

Στις 11/2/2019 Μέλη της Παγκύπριας Οργάνωσης Γονέων και Φίλων Παιδιών με Εγκεφαλική Παράλυση ‘Αγκαλιά Ελπίδας΄ είχαν συνάντηση στο Γενικό Νοσοκομείο , με την Κα Αναστασία

Χριστοδουλίδου Υπεύθυνη στον Τομέα Επιδοτούμενων Ασθενών την Δρ. Μάρω Σωτηρίου Συντονίστρια Επιτροπών Ειδικών και Μέλη από την Επιτροπή Ειδικών ( Φυσιοθεραπείας , Λογοθεραπείας και Εργοθεραπείας ) με θέμα την επιδότηση των θεραπειών , Φυσιοθεραπείας , Εργοθεραπείας και Λογοθεραπείας οι οποίες δεν μπορούν να προσφερθούν από τα κρατικά νοσηλευτήρια , εκτός τις ώρες πρωινού , σε χρόνο δηλαδή που να μπορούν τα παιδιά που φοιτούν σε σχολεία να εξυπηρετηθούν.

Επί του Θέματος Συμφωνήθηκε όπως τα αιτήματα που αφορούν παιδιά τα οποία φοιτούν σε δημόσια ή ιδιωτικά Σχολεία και που δεν λαμβάνουν θεραπείες από άλλα πλαίσια ή κρατικές υπηρεσίες, θα αντιμετωπίζονται θετικά από τις αρμόδιες επιτροπές ειδικών εφόσον θα τηρούν τα παρακάτω κριτήρια και θα ακολουθείτε η παρακάτω διαδικασία:

1. Επιστολή – Αίτημα από τους γονείς , προς Γενική Διευθύντρια Υπουργείου Υγείας με θέμα επιδότηση Θεραπειών Υγείας εκτός Κρατικών Νοσηλευτηρίων
2. Έκθεση Ιατρού, Νευρολόγου ή άλλης εξειδικευμένης ειδικότητας στην οποία να αναγράφετε η αναγκαιότητα και η παραπομπή σε θεραπείες
3. Πλάνο θεραπείας από εξειδικευμένους θεραπευτές , που θα περιγράφει τον στόχο και την συχνότητα των θεραπειών σε συγκεκριμένο χρονικό διάστημα.
4. Συνολικό Κόστος ( Το κόστος της κάθε συνεδρίας θα καθοριστεί στον μέσο όρο του κόστους που θα δοθεί από τους τιμοκαταλόγους των οργανώσεων των εμπλεκομένων θεραπευτών όπου και εάν υπάρχουν)

Η διευθέτηση αυτή θα λειτουργήσει ως πρώτο βήμα μέχρι να παρθεί μια πιο ολοκληρωμένη πολιτική στα θέματα αποκατάστασης των παιδιών με σοβαρές ή και χρόνιες παθήσεις από το Υπουργείο Υγείας.

Με εκτίμηση

Γιούλα Πιτσιάλη

Εκ του Διοικητικού Συμβουλίου Αγκαλιά Ελπίδας